पांच वर्षीय लॉ कोर्स में प्रैक्टिकल का 50% वेटेज, तीन साल के कोर्स में िसर्फ 9% वेटेज से पिछड़ रहे स्टूडेंट्स
कुलपति ने ‘उचित कार्रवाई’ का नोट लगा डीन के पास भेज दिया मामला
गत वर्ष बीए-एलएलबी कोर्स में थ्योरी और प्रैक्टिकल के 50-50 प्रतिशत वेटेज में परिवर्तन कर इसे 70-30 कर दिया गया था। इसका काफी विरोध हुआ तो चार दिन पहले ही 3 मार्च की फैकल्टी की डिपार्टमेंटल काउंसिल की बैठक में यह अनुपात फिर से 50-50 फीसदी कर दिया गया। इसके बाद से तीन वर्षीय एलएलबी पाठ्यक्रम के स्टूडेंट भी बदलाव की मांग कर रहे हैं। इसके लिए वे कुलपति प्रो. आरपी सिंह के पास पहुंचे। कुलपति ने ‘उचित कार्रवाई’ का नोट लगाकर मामला लॉ फैकल्टी की डीन प्रो. चंदनबाला के पास भेज दिया।
स्टूडेंट्स के सामने मुद्दे पर चर्चा करते (दाएं से) वीसी, डीन अन्य।
फाइनल में दिखता है अंतर, प्लेसमेंट में हो रही है परेशानी
तीनवर्षीय कोर्स के स्टूडेंट्स ने बताया कि प्रैक्टिकल और वायवा में कम नंबर होने का खमियाजा फाइनल एग्जाम के बाद उठाना पड़ता है। प्रैक्टिकल और वायवा में अच्छे नंबर मिलने के कारण पांच वर्षीय बीए-एलएलबी के स्टूडेंट्स का एवरेज स्कोर 70 प्रतिशत से ऊपर चला जाता है। इधर, तीन वर्षीय एलएलबी करने वाले स्टूडेंट्स का स्कोर औसतन 40 प्रतिशत ही रहता है। इससे प्लेसमेंट में काफी परेशानी आती है, क्योंकि डिग्री दोनों की समान है।
अंकोंके वेटेज को लेकर कमेटी की रिपोर्ट काउंसिल में रखेंगे
^तीनवर्षीय एलएलबी पाठ्यक्रम में भी थ्योरी और प्रैक्टिकल के अंकों का वेटेज 50-50 प्रतिशत करने का प्रस्ताव आया था। कुलपति के निर्णयानुसार एक कमेटी बनाई थी, जिसकी रिपोर्ट गई है। अब 7 मार्च को होने वाली डिपार्टमेंटल काउंसिल की बैठक में रिपोर्ट रख कर उचित निर्णय लिया जाएगा। इसके बाद एकेडमिक काउंसिल को तय करना है कि स्टूडेंट्स को रियायत मिलेगी या नहीं। -प्रो. चंदनबाला, डीन, लॉ फैकल्टी, जेएनवीयू
एजुकेशन रिपोर्टर | जोधपुर
जयनारायणव्यास यूनिवर्सिटी की लॉ फैकल्टी में तीन वर्षीय एलएलबी पाठ्यक्रम में पढ़ने वाले स्टूडेंट्स को वायवा और प्रैक्टिकल के नियमों से नुकसान उठाना पड़ रहा है। इससे केवल स्टूडेंट्स का स्कोर गिर रहा है, बल्कि उन्हें फैकल्टी में ही संचालित पांच वर्षीय बीए-एलएलबी पाठ्यक्रम के स्टूडेंट्स से पीछे रहना पड़ रहा है। दोनों कोर्स में प्रैक्टिकल और वायवा के मार्क्स का अलग-अलग वेटेज होने के कारण तीन वर्षीय एलएलबी के स्टूडेंट्स परेशानी में हैं। इसको लेकर इस कोर्स के करीब 1800 स्टूडेंट विवि प्रशासन के समक्ष विरोध जता रहे हैं। जेएनवीयू में बैचलर ऑफ लॉ के दो पाठ्यक्रम संचालित हो रहे हैं- तीन वर्षीय एलएलबी और पांच वर्षीय बीए-एलएलबी। तीन वर्षीय कोर्स में पहले वर्ष 900 में से केवल 20 अंक प्रैक्टिकल और वायवा के होते हैं, जबकि दूसरे वर्ष में 900 में से 60 और तीसरे वर्ष में 900 में से 160 अंक। इस तरह तीन साल में 2700 में से केवल 240 अंक, यानी कुल वेटेज महज 8.88 प्रतिशत ही बैठता है। दूसरी ओर वर्ष 2010 में फैकल्टी में शुरू हुए पांच वर्षीय बीए-एलएलबी पाठ्यक्रम में प्रैक्टिकल और वायवा का वेटेज 50 प्रतिशत है। उनके हर वर्ष कुल 800 नंबर में से 400 अंक प्रैक्टिकल और वायवा के होते हैं।
bho_Deva hin_Deva hin_Deva mag_Deva hin_Deva hin_Deva hin_Deva hin_Deva bho_Deva hin_Deva